हरियाणा में पिछले साल खाप पंचायतों ने कई दर्दनाक फैसले सुनाए जिसमें 42 प्रेमी ऑनर किलिंग की भेंट चढ़े। इस मुद्दे पर पूरे साल बहस चलती रही, लेकिन यह सिलसिला थमा नहीं। ऑनर किलिंग के ऐसे ही सबसे बड़े मामले मनोज-बबली हत्याकांड में हरियाणा में करनाल की कोर्ट ने पांच दोषियों को फांसी की सजा सुनाई। फैसला देने वाले जज को इस फैसले के लिए धमकी भी दी गई। इसके बाद कुरुक्षेत्र में एक महापंचायत हुई, जिसमें फांसी की सजा पाए दोषियों की सहायता के लिए चंदा इकट्ठा करने का फैसला किया गया। केंद्रीय कानून मंत्री वीरप्पा मोइली एवं हरियाणा सरकार ने खाप के फरमानों पर प्रतिबंध लगाने के आदेश जारी किए, परंतु इसका पालन नहीं हो पाया।